stanford-oval/wikipedia huggingface dataset:
מקום תחת השמש (ספר)
תוכן

נתניהו נותן בספרו זה סקירה היסטורית מדינית מפורטת על יחס עמי העולם לציונות מראשית דרכה ועד לזמן כתיבת הספר. הוא מציג בתחילה את היחס האוהד של עמים רבים לציונות ויעדיה, ולאחר מכן כיצד תעמולה אנטי ציונית הצליחה להפוך את האהדה הזאת שלה זכתה הציונות בראשית המאה ה-20 להתנגדות שיטתית בסופה.
אצבע מאשימה במיוחד מפנה נתניהו אל הבריטים והערבים כגורמים הדומיננטיים ביותר להשנאת הציונות על הקהילה הבינלאומית. בנוסף לבריטים מאשים נתניהו בספרו גם את הנהגת הציונות שהפגינה לטענתו חולשה כלפי התעמולה האנטי ציונית, ומאשים במיוחד חוגים בשמאל שאף קיבלו את התעמולה הזאת ומאוחר יותר כבשו עמדות מפתח בהנהגה הציונית.
נתניהו מדגיש שאסור שמדיניותה של מדינת ישראל תותנה בהסכמת הערבים, ומזהיר כי אם תנהג כך תחדל מדינת ישראל מלהתקיים. לדעתו רוב ההנהגה הערבית בשנות ה-90 של המאה ה-20 עדיין סירבה להשלים עם הציונות ועצם קיומה של מדינת ישראל כמדינה יהודית.
לטענתו, ההתקדמות הערבית לקראת ישראל בשנות כתיבת הספר (שפורסם ב-1995) היא תוצאה של ניצחון ישראל במלחמת ששת הימים: "ההכרה שהערבים לא יוכלו לנצח את ישראל בגבולותיה המורחבים הולידה שתי תפיסות שונות בעולם הערבי. התפיסה האחת גרסה שיש להשלים, לפחות דה פקטו, עם קיומה של ישראל, ובסופו של דבר לפתוח עמה במשא ומתן לשלום. תפיסה זו הביאה, בין השאר, להתפייסות ההדרגתית של ירדן עם ישראל, שבסופה נחתם חוזה שלום רשמי בין שתי המדינות".
אולם במקביל ובעקבות ההכרה הערבית כי בשלב זה שבו מדינת היהודים בעלת כוח צבאי משמעותי, עוצמה כלכלית ובעלת גבולות בני הגנה אינה ניתנת להשמדה, התפתחה גם תפיסה שונה בתכלית, כי צריך קודם להעלים לפחות חלק מההישגים של המדינה הזו כדי להגיע אל היעד. "אם אי אפשר להשמיד את ישראל בגבולותיה הנוכחיים, צריך להחזיר אותה תחילה לגבולות הצרים שקדמו למלחמת ששת הימים, ולאחר מכן לחדש מגבולות אלה את מתקפת ההשמדה על המדינה היהודית".
נתניהו מייחס תפיסה זו ליאסר ערפאת שעמד בשעתו בראשות תנועת פת"ח וארגון אש"ף, ומוכיח זאת בעזרת הפנייה לאימוץ תוכנית השלבים. לכן נתניהו תוקף בחריפות את ממשלת רבין ומתכנני הסכמי אוסלו. "מתוך התעלמות תמוהה מן היעד הסופי המוצהר של אש"ף, עשתה ממשלת ישראל יד אחת עם ערפאת בהסכם אוסלו ב-1993, ואימצה למעשה את השלב הראשון ב'תוכנית השלבים' שלו...".
לטענתו מתכנני הסכם אוסלו מתעלמים מהמציאות החברתית מדינית של המזרח התיכון שבו השנאה ליהודים והקנאות עדיין שולטות.
עם זאת, נתניהו בטוח כי ישראל תוכל עם הזמן לטפח יחסים עם חלקים נרחבים מהעולם הערבי, אולם בתנאי כי יחסים אלה יבואו בכפיפה אחת עם נחישות העם היהודי לעמוד על זכויותיו בארץ ישראל ועמידה על האינטרסים החיוניים למדינת ישראל. "טיפוחה של תודעתנו הלאומית הוא אפוא שייקבע את גורל המאבק המתמשך בינינו לבין העולם הערבי, הוא שיבטיח את עתיד האומה גם לעת שלום...".
ראו גם

הטרור: כיצד יוכל המערב לנצח
מלחמה בטרור
ביבי - סיפור חיי
הערות שוליים

1 2 3  בנימין נתניהו, מקום תחת השמש, ידיעות אחרונות, 1995, עמ' 13–14
↑  בנימין נתניהו, מקום תחת השמש, ידיעות אחרונות, 1995, עמ' 19
משפחה במסכה

| --- | --- |

כרזת הסרט בעברית
 בימוי:  רסמוס א. סיברסן
 הופק בידי:  Åshild Ramborg, Stian Tveiten 
 תסריט:  קמילה קרוגסווין
 עריכה:  מורטן רורביג
 מדבבים:  הניקה אגום הוז, טוד מונראד ויסבן, יוהנס קירנס, טוביאס סנטלמן, קארי סימונסן, הנרייט מארו, ליין ורנדל, אטל אנטונסן, דסטה מארי בידר, שרלוט פרוגנר
 מדבבים בעברית:  עמרי שני, יובל ינאי, לימור שפירא, רונית ליופריו, מיה ליופריו, אלה ליופריו, בן ליופריו
 מוזיקה:  שטיין יוהאן גריג הלבורסן אייווינד אנדראס סקאי
 מדינה:  נורווגיה נורווגיה
 חברת הפקה:  Qvisten Animation
 חברה מפיצה:  KMBO, שירותי ADS, בפסקה זו רשומה אחת נוספת שטרם תורגמה 
 הקרנת בכורה:  נורווגיה 30 בספטמבר 2022 ישראל 3 באוגוסט 2023
 משך הקרנה:  76 דקות
 שפת הסרט:  נורווגית 
 סוגה:  סרט ילדים, סרט קומדיה, סרט הרפתקאות 
 תקציב:  3,800,000 דולר
 אתר רשמי
 דף הסרט ב־IMDb
 
משפחה במסכה (בנורווגית: Helt Super, באנגלית: Just Super) הוא סרט קולנוע נורווגי בהנפשה ממוחשבת משנת 2022.
הסרט הוקרן בבכורה במקור ב-30 בספטמבר 2022. בישראל הסרט הוקרן בבכורה בדיבוב עברי ב-3 באוגוסט 2023.
הדמויות והמדבבים

| שם הדמות | מדבב/ת באנגלית | מדבב/ת בעברית | תיאור הדמות |
| --- | --- | --- | --- |
| אנה | הניקה אגום הוז | עמרי שני | הגיבורה הראשית. חובבת גיימינג. |
| תומאס | טוד מונראד ויסבן | יהב לוין | חברה הטוב של אנה ושותפתה בערוץ ברשת. |
| אדריאן אדווינג | יוהנס קירנס | אריאל לינדזן | דודנה השחצן של אנה. |
| לייף אדווינג | טוביאס סנטלמן | יובל ינאי | אריה העל בתחילת הסרט. |
| סבתא | קארי סימונסן | אסתי קוסוביצקי | אריה על שקדם ללייף. אימנה את אנה להיות סופר אריה. |
| המורה | הנרייט מארו | טלי ביק | מורתם של תומאס, אדריאן ואנה. |
| דודה | ליין ורנדל | לימור שפירא | אימו של אדריאן. |
| דוד | אטל אנטונסן | אוהד שחר | אביו של אדריאן. לא היה מודע לשושלת גיבורי העל של משפחתו. |
| כתבת חדשות | דסטה מארי | רונית ליופריו | כתבת בערוץ חדשות מקומי. |
| אמא | שרלוט פרוגנר |  | אשתו המנוחה של לייף. |
משאלה אירית

| --- | --- |
כרזת הסרט
כרזת הסרט
 בימוי:  ג'אנין דמיאן 
 הופק בידי:  מייקל דמיאן,
 תסריט:  קירסטן הנסן
 עריכה:  סקוט היל
 שחקנים ראשיים:  לינדזי לוהן אדוארד ספלירס אלכסנדר ולאהוס
 מוזיקה:  נתן לנייר
 צילום:  גרהם רובינס
 מדינה:  ארצות הברית 
 חברה מפיצה:  נטפליקס 
 הקרנת בכורה:  15 במרץ 2024 
 משך הקרנה:  93 דק' 
 שפת הסרט:  אנגלית 
 סוגה:  סרט קומדיה, סרט פנטזיה, סרט רומנטי 
 דף הסרט ב־IMDb
 
משאלה אירית (באנגלית: Irish Wish) הוא סרט קולנוע אמריקאי מסוגת פנטזיה רומנטית משנת 2024 בבימויו של ג'אנין דמיאן, עם לינדזי לוהן, אדוארד ספלירס ואלכסנדר ולאהוס בתפקידים הראשיים.
הסרט הוקרן לראשונה בשירות הסטרימינג נטפליקס ב-15 במרץ 2024 וזכה לצפיות רבות.
העלילה מתרחשת ברובה באירלנד שבה בריג'יד הקדושה מסוגלת למלא משאלות. כאן היא ממלאת משאלה של צעירה להינשא לאהוב ליבה אך כשהמשאלה מתמלאת מסתבר שהיא מובילה לתוצאות בלתי צפויות.
תקציר העלילה

מאדי קלי (לינדזי לוהן) היא עורכת ספרים מוצלחת. לאחרונה ערכה את ספרו של פול קנדי (אלכסנדר) שהפך לרב מכר. בטקס ההשקה היא נפגשת עם פול ומציגה לפניו את חברותיה הת'ר (איישה קארי) ואמה (אליזבת טן). היא מאוהבת בפול ומחכה שיציע לה נישואים. פול מזמין אותה לשיחה אך במקום הצעת נישואין הוא מציע לה לערוך את ספרו הבא לאכזבתה של מאדי ואימה רוזמרי (ג'יין סימור) העובדת כמורה בדה מוין.
כעבור זמן מתאהב פול דווקא באמה והם מחליטים להתחתן. מאדי מקבלת הזמנה לחתונה באירלנד ובנמל התעופה באירלנד היא נתקלת בג'יימס תומאס (אדוארד ספלירס) ורבה אתו על מזוודה שמסתבר אחר כך שהיא שלו. היא מגיעה לבסוף לבית משפחתו של פול שהוא וילה ענקים מוקפת בגנים.
כולם מתכוננים לחתונת פול ואמה בה תהיה מאדי לצערה שושבינה. ג'יימס שהוא צלם טבע מגיע במקרה לאותו כפר לאירוע גז כבשים וכשהאירוע מתבטל הוא מסכים לשמש כצלם בחתונה. פול יוצא לשיט עם הת'ר ואמה באגם ומאדי מתיישבת על סלע ולעיניה מתגלה בריג'יד הקדושה. היא מבקשת ממנה משאלה - להינשא לפול.
למחרת היא קמה לעולם שבו המשאלה התמלאה. היא חובטת בפול מאחר שישן במיטתה ועדיין לא תופסת שהיא נמצאת בעולם אחר - משאלתה התמלאה. היא נוסעת עם ג'יימס לצילומי בצוקי מוהר ובדרך חזרה יורד גשם ועץ חוסם את הכביש. הה נכנסים לפאב, שותים, רוקדים ומתאהבים.
בחזרה היא מבחינה בקשר ההדוק בין פול לאמה ומבינה שאינה רוצה להתחתן איתו. לטקס החתונה המפואר היא נכנסת בשמלה פשוטה ומודיעה להפתעתו ולהפתעת האורחים שאינה רוצה להתחתן איתו. היא רצה לאגם ומבקשת מבריג'יד הקדושה שתבטל את המשאלה שלה. הכל מתהפך - פול ואמה נישאים. מאדי מודיעה לפול כי אם ברצונו להמשיך פעולה עליו לציין את שמה בספר הבא וכשהוא מסרב היא עוזבת אותו, נפגשת עם ג'יימס ומגלה לו כי ברצונה לחיות איתו.
צוות השחקנים

| שם השחקן/ית | שם הדמות |
| --- | --- |
לינדזי לוהן: מאדי קלי
אדוארד ספלירס: ג'יימס תומאס
אלכסנדר ולאהוס: פול קנדי
איישה קארי: הת'ר
אליזבת טן: אמה טיילור
ג'יין סימור: רוזמרי קלי
דון ברדפילד: בריג'יד הקדושה
מיה ואני

| --- | --- |

תמונת הסדרה
 שיר הנושא:  "מיה ואני" על ידי גרד קדינג (עונות 1+2) ועל ידי סיימון פרנצ'ק (עונות 3+4)
 סוגה:  סדרת טלוויזיה פנטזיה, תכנית דרמה טלוויזיונית, דרמת נעורים, סדרת דרמה, סדרת הרפתקאות טלוויזיונית, תוכנית טלוויזיה לנוער, סדרת טלוויזיה לייב אקשן / מונפשת 
 יוצרים:  גרהרד האן 
 שחקנים:  רוזבל לאורנטי סלרס, אדריאן מור, סאפיה סטוני, ז׳וזפין בניני
 מדבבים:  רוזבל לאורנטי סלרס, טג'יה איסן, אנדרו קרייג, רוד וילסון, לינדה באלנטין, ג'ונתן וילסון, אליזבת האנה, נורמה דל'אגנס
 ארץ מקור:  גרמניה גרמניה איטליה איטליה (עונות 1+2) קנדה קנדה (עונות 1+2)
 שפות:  אנגלית 
 מספר עונות:  4 
 מספר פרקים:  104 
 הפקה
 מפיק:  גרהרד האן 
 חברת הפקה:  Made 4 Entertainment Hahn Film AG ZDF March Entertainment (עונות 1+2) .Rainbow S.p.A (עונות 1+2) Rai Fiction (עונות 1+2)
 הפצה:  נטפליקס 
 טכניקת צילום:  מצלמה יחידה 
 אורך פרק:  24 דק' 
 שידור
 רשת שידור:  KiKa, ZDF, Canal, Rai 2, Rai Gulp, ניק ג'וניור, ניקלודיאון
 רשת שידור בישראל:  ערוץ ג'וניור וערוץ הילדים
 תקופת שידור מקורית:  19 בדצמבר 2011 – 14 ביוני 2023 
 תקופת שידור בישראל:  11 בספטמבר 2016 – 2023
 קישורים חיצוניים
 www.mia-and-me.com
 דף התוכנית ב-IMDb
 
מיה ואני (באנגלית: Mia and Me) היא סדרת ילדים שנוצרה על ידי גרהרד האן. בארצות הברית היא שודרה בערוץ ניק ג'וניור החל מ-3 במאי 2014 ועד 25 בדצמבר 2016. התוכנית מערבבת לייב אקשן עם אנימציה ממוחשבת.
הסדרה נמצאת בבעלות מלאה של החברה הבלגית Studio 100 Animation באמצעות החברה הגרמנית Made 4 Entertainment (m4e) שהייתה בבעלותה.
החל משנת 2016 ונרכשה על ידי החברה ב-2017. לפני הרכישה הגרמנית ב-2016, התוכנית הייתה גרמנית-איטלקית-קנדית בין החברות ,Hahn Film AG March Entertainment ו-Rainbow S.p.A.
הסרט מיה ואני: הגיבורים של סנטופיה הופק על ידי Made 4 Entertainment, Hahn & m4e Productions, Studio B Animation, Studio 100 Animation ו-Flying Bark Productions. הסרט שודר בגרמניה ב-26 במאי 2022.
תקציר

מיה בת ה-12 מגיעה לממלכת סנטופיה המופלאה שמלאה ביצורים קסומים. אך הממלכה נמצאת בסכנה כשאר המלכה פנתיאה רוצה ללכוד את חדי-הקרן ולהשתמש בכוח הקרניים שלהם כדי לשמור על גילה הצעיר. מיה והאלפים נלחמים כדי לעצור אותה.
תקציר > עונה 1

בעזרת כתב הסתרים שבספר הקסום, מיה, יוקו ומו חייבים למצוא את חלקי החצוצרה, כלי קסם שנעשה על ידי פאן בשם פאדל. הוא נלקח, נשבר לעשרים חתיכות, ופוזר על ידי צבא של יצורים מרושעים בשם מונקלוס, בראשות המלכה המרושעת בשם פנתיאה. פנתיאה (מודאגת מזה שהיא מזדקנת אז היא תמיד לובשת מסיכה כדי שלא יראו את פרצופה) זקוקה לקרניים של חדי-הקרן כדי שיעזרו לה. בכל פעם שקרן של חד-קרן מושמדת, גם טיפה מהאי סנטופיה מושמד. בסופו של דבר נולד חד-קרן מכונף בשם אונצ'או, שיכול בקלות לגרום למדבר לפרוח שוב ולשקם קרניים של חדי-קרן אחרים. לאחר שמיה וחבריה מצליחים להביס את יריביהם בתקיעה של החצוצרה, רק גארגונה שורדת. הם הגיעו לעמודים האחרונים של הספר הקסום ומיה חוזרת לעולמה, שם היא מתקרבת לסוף שנת הלימודים בפנימייה בפירנצה עם המעריץ שלה, וינסנט, שותפתה לדירה, פולה והבריונית שלה, ויולטה. מיה מתכננת לבקר בקרוב עוד פעם בסנטופיה.
תקציר > עונה 2

בעונה השנייה, מיה מבלה את חופשת הקיץ שלה בחווה של סבא שלה בטוסקנה עם סבא שלה רנצו. שם, היא פוגשת עובד בשם מריו, שהוא המעריץ השני שלה ו (לקראת סוף העונה) לומדת על יכולתה לנסוע לסנטופיה. בסנטופיה, מנהל קרקס מרושע בשם ריקסל רוצה לתפוס את אונצ'או. בדרך, מיה פוגשת שדון שמנגן בחליל בשם סימו, אמו, טסנדרה ושלושת חדי-הקרן בטבע, בלנדה, זאטו ויוליקה. בהמשך העונה, ויולטה מגלה את סודה של מיה לאחר שמצאה את הצמיד הקסום שלה. היא מגיעה לסנטופיה וקוראת לעצמה וריה. בתור וריה, ויולטה הופכת לאחת מבנות בריתה של מיה ומתחילה להראות צד חביב יותר, ובסופו של דבר הופכת לחברה הכי טובה של מיה.
תקציר > עונה 3

בסנטופיה נולדה חד-קרן מכונפת חדשה בשם קיארה. בינתיים, לגארגונה מצטרף נבל ג'וק כזה בשם דקס כשהם מנסים לתפוס את הקרן של החד-קרן המוזהב כדי להחזיר את אדונם, לורד דראקון. בדרך, מיה נפגשת עם אחותם של יוקו, קוקי, שדון ביצות בשם לולה וחדי-קרן הביצות שלה, מימולה. בעולם האמיתי במהלך חופשת הקיץ שלה בחוות פולטי באלטו אולדריג' עם חברתה, שרה (העיוורת), היא מוצאת את הצמיד של מיה ונוסעת לסנטופיה. היא חשה הקלה כל כך שהיא יכולה לראות בעולם הזה ויש לה אפילו את הכוח לראות את חרקי הריגול הבלתי נראים שעוקבים אחר דקס. בסיום העונה, דקס וגארגונה מצליחים לקחת את הקרן של אונצ'או. מיה וחברותיה מגיעות לטירה שבה גארגונה ודקס מדברים עם לורד דראקון על הפרס שלהם. יוקו ומו מסכלים את מזימת הנבלים על ידי שבירת הקרן לחתיכות. קיארה מרפאת את הקרן שלו. דקס עוזב את סנטופיה וגארגונה נשארת על האי. בחזרה לעולם האמיתי, שרה מקבלת את ההחלטה לחזור לבית הספר הישן שלה במקום לבית ספר החדש שבמילאנו.
תקציר > הגיבורים של סנטופיה

מיה מתגעגעת לחופשת הקיץ שלה עם הוריה, אבל היא עדיין קוראת על אלפים, חדי קרן, פאנים ודרקונים ואיום חדש בסנטופיה ממתין כאשר קרפד מרושע בשם טוקסור משתמש בקסם האפל שלו כדי להפוך את השומרים לעבדים חסרי שכל. מיה, פאדל, אונצ'או והחבר החדש שלהם נינו נוסעים למרחקים, ומחפשים את חד-קרן הסערה בשם סטורמי, שמדברת עם חיות ועוזרת למיה וחבריה להביס את טוקסור ולהציל את סנטופיה. בחזרה לעולם האמיתי, רנצו מגלה שהסוד הקסום של מיה היה לנסוע לסנטופיה, להתיידד עם יוקו ומו, לדבר עם חדי-הקרן, לטוס עם האלפים ולהציל את האי מגארגונה, פנתיאה, ריקסל, דקס ולורד דראקון. זה מזכיר למיה איך אמה ואביה נפטרו בתאונת דרכים, אבל בקיץ הבא, היא חוזרת לחווה של משפחת מרקוני בטוסקנה או לחווה של משפחת האת'ווי באלטו אדיג'ה לאחר הלימודים.
תקציר > עונה 4

סנטופיה ניצבת בפני איום קיומי: חלקים מקוריים של היבשת הקדמונית מתקרבים ודיסטופיה, ביתם של גארגונה ושלישיית האלפים האפלים שלה: ריקסל, דקס ולורד דראקון, יצאה לדרך גם כן! מרוץ נגד הזמן מתחיל, כאשר מיה, יוקו ומו מתחילים בחיפוש אחר המרכיבים הנדירים לתרופת הנגד: שיקוי האחדות. בדרך, הם מקבלים עזרה משדון שומר נאה בשם ריוק.
מדבבים ושחקנים

בימוי הדיבוב על ידי מעיין קראים (2016), יונתן רוכמן וקוקי סלינס, והופק על ידי מעיין שניידר-מאשה (2016), ראיה מנור וגל לוי.
| שם הדמות | שחקן | מדבב/ת באנגלית | מדבב/ת בעברית |
| --- | --- | --- | --- |
| מיה | רוזבל לאורנטי סלרס (עונות 1+2) | רוזבל לאורנטי סלרס (עונות 1+2) | ספיר דרמון |
| מיה | מרגוט נוקלטי (עונות 3+4) | מרגוט נוקלטי (עונות 3+4) | ספיר דרמון |
| מו | אין | טג'יה איסן | אנדרו קרייג |
| יוקו | אין | אנדרו קרייג | רויטל זלצמן (2016) |
| יוקו | אין | אנדרו קרייג | אלעד סמוכה (2017-2023) |
| המלך ריינור | אין | רוד וילסון | יפתח אופיר |
| המלכה מיילה | אין | לינדה באלנטין | איילת רובינסון |
| פאדל | אין | יונתן וילסון | פז פרל |
| פוליתאוס | אין | ג'יימי ווטסון | קובי ליקורמן |
| גארגונה | אין | נורמה דל'אגנס | שירלי לילו (2016) |
| גארגונה | אין | נורמה דל'אגנס | הילה זיתון (2017-2023) |
| פנתיאה (עונה 1) | אין | אליזבת האנה | הילה מערבי |
| ריקסל (עונות 3-4) | אין | דייוויד פנדר קריכטון | דן קילזר |
| דקס (עונות 3-4) | אין | ג'ף בורל | צביקה פורמן |
| סימו (עונות 2-4) | אין | פייר מוראן | גילן שחף |
| טסנדרה (עונות 2-4) | אין | קלי טופז | לא ידוע |
| קסולה (עונות 2-4) | אין | פינה קריספו | לא ידוע |
| שיבה (עונות 2-4) | אין | ולרי בורגסי | לין כהן |
| לסיטה (עונות 2-4) | אין | רושל בולמר | לין כהן |
| קוקי (עונות 3-4) | אין | ריקרדיה ברמלי | לין כהן |
| לולה (עונות 3-4) | אין | קריסטי יוז | לין כהן |
| לורד דראקון (עונות 2-4) | אין | מרטין יאפ | צביקה שוורצברג |
| וינסנט | אדריאן מור (עונה 1) | אין | דולב סלע |
| פולה | סאפיה סטוני (עונה 1) | אין | עדן גמליאל |
| ויולטה | ז׳וזפין בני (עונה 1-2) | אין | מייה קדוש |
| סבא רנצו | ריי לאבלוק (עונה 2) | אין | יורם יוספסברג |
| מריו | לוקה מרפי (עונה 2) | אין | דניאל מגון |
| סילביו | אנתוני סותר (עונה 2) | אין | לא ידוע |
| פרנקה | ג׳יאנה פאולה סקאפידי (עונה 2) | אין | לא ידוע |
| ויטוריו | פאביו קוראליני (עונה 2) | אין | לא ידוע |
| שרה | לוסיה לונה לאורנטי סלרס (עונה 3) | אין | לין כהן |
| לוסיאנה | לאורה רווקו (עונה 3) | אין | שרון שחל |
| מר מונטי | ג'וזפה גנדיני (עונה 3) | אין | לא ידוע |
| מר מלוני | קלייב ריץ' (עונה 3) | אין | לא ידוע |
| פאביו | טומאסו נרי (עונה 3) | אין | לא ידוע |
| מאטיס | אלכס ג׳יימס אליסון (עונה 4) | אין | לא ידוע |
| קארינה | קלייר שויפל (עונה 4) | אין | לא ידוע |
| פיטר | פיליפ באטלי (עונה 4) | אין | לא ידוע |
| הקטור | הארי פיקמה (עונה 4) | אין | לא ידוע |
| לוקאס | לוקאס טברנייר (עונה 4) | אין | לא ידוע |
בדיבוב השתתפו גם מור קראים וגיא זיידמן. מוזיקה על ידי שירלי לילו.
פרקים > עונה 1 (2012)

| מספר הפרק בסדרה | מספר הפרק בעונה | שם הפרק בעברית | שם הפרק באנגלית |
| --- | --- | --- | --- |
| 1 | 1 | לדבר עם חדי-קרן | Talking to unicorns |
| 2 | 2 | התקווה של סנטופיה | Centopia's Hope |
| 3 | 3 | תיקון | Restoration |
| 4 | 4 | החצוצרה נאבדה | Trumptus Lost |
| 5 | 5 | הבן הזהוב | The Golden Son |
| 6 | 6 | נווה המדבר של אונצ'או | Onchao's Oasis |
| 7 | 7 | תקווה בחתיכות | Hope in Pieces |
| 8 | 8 | יום חופש | Ziggo's Day Off |
| 9 | 9 | האלפים והדרקון | The Elves and the Dragon |
| 10 | 10 | עץ הפריחה | The Blossom Tree |
| 11 | 11 | כל הנצנצים האלה | All That Glitters |
| 12 | 12 | החולשות של פאדל | Phuddle's Foibles |
| 13 | 13 | חד-קרן האש | The Fire Unicorn |
| 14 | 14 | יערות החוכמה | The Wizened Woods |
| 15 | 15 | גברת יודעת-כל | Miss Know-It-All |
| 16 | 16 | מלכודת החד-קרן | The Unicorn Trap |
| 17 | 17 | תחפושות | All Dressed Up |
| 18 | 18 | מלך ליום אחד | King for a Day |
| 19 | 19 |  | The Panned Piper |
| 20 | 20 | מערת האמת | Cave of Truth |
| 21 | 21 | נגד הרוח | Against the Wind |
| 22 | 22 | מתחת לירח | Under the Moon |
| 23 | 23 | לבחור צד | Choosing Sides |
| 24 | 24 | דמעות שמחה | Tears of Joy |
| 25 | 25 | ההצעה של פנתיאה | Panthea's Proposal |
| 26 | 26 | סוף העידן | End of an Age |
פרקים > עונה 2 (2015)

| מספר הפרק בסדרה | מספר הפרק בעונה | שם הפרק בעברית | שם הפרק באנגלית |
| --- | --- | --- | --- |
| 27 | 1 | המבקר המסתורי | The Mysterious Visitor |
| 28 | 2 | מאחורי הקלעים | Behind the Curtain |
| 29 | 3 | שומרי החיות | The Animal Guardians |
| 30 | 4 | דרקונים בסכנה | Dragons in Danger |
| 31 | 5 | רוח הרפאים של יער בלקווד | The Ghost of Blackwood Forest |
| 32 | 6 | כישוף הנוזל הירוק | The Spell of the Green Fluids |
| 33 | 7 | מעבר לחומת הגפנים | Beyond the Wall of Vines |
| 34 | 8 | נוצה של אבא | A Father's Feather |
| 35 | 9 | דיבור עם אבנים | Speaking with Stones |
| 36 | 10 | ריקוד עם כוכבים | Dancing with Stars |
| 37 | 11 | השותפה הלא רצויה | The Unwanted Roommate |
| 38 | 12 | בשביל זה יש חברים | That's What Friends are For |
| 39 | 13 | החזרה לטירת פנתיאה | Return to Panthea's Castle |
| 40 | 14 | הבולבו השורק | The Whistling Bolobo |
| 41 | 15 | קוראים לי וריה | My Name is Varia |
| 42 | 16 | עוברים את גשר הקשת בענן | Crossing the Rainbow Bridge |
| 43 | 17 | לקחת צד | Taking Sides |
| 44 | 18 |  | A Shower of Pollen |
| 45 | 19 | הפרח הלוהט | The Fiery Flower |
| 46 | 20 | המסע לצפון | Journey to the North |
| 47 | 21 | מלך החד-קרן | The Unicorn King |
| 48 | 22 |  | The Rainbow Spring |
| 49 | 23 | מחבואים | Hide and Seek |
| 50 | 24 | מצב דביק בהחלט | A Sticky Situation |
| 51 | 25 | הצוות הכי חזק | The Strongest Team |
| 52 | 26 | שבירת הכישוף | Breaking the Spell |
פרקים > עונה 3 (2017-2018)

| מספר הפרק בסדרה | מספר הפרק בעונה | שם הפרק בעברית | שם הפרק באנגלית |
| --- | --- | --- | --- |
| 53 | 1 | לידתה של קיארה | Kyara's Birth |
| 54 | 2 | הגעתו של האלף האפל | The Dark Elf's Arrival |
| 55 | 3 | המלך והמלכה נרדמו | King and Queen Asleep |
| 56 | 4 | הסוד של מלך הפאנים | Pan King's Secret |
| 57 | 5 | אחות מושחתת | Sister Wracked |
| 58 | 6 | גן חדי-קרן | Unicorn Kindergarten |
| 59 | 7 | פאדל עובר | Phuddle Moves Out |
| 60 | 8 |  | The Highest Bidder |
| 61 | 9 | הלילה הופך ליום | Night Becomes Day |
| 62 | 10 | מעגל החיים | Circle of Life |
| 63 | 11 | חצים זוהרים | Glowing Arrows |
| 64 | 12 | מוצאים את סימו | Finding Simo |
| 65 | 13 | תקפיא ותסניף | Freeze and Snoot |
| 66 | 14 | אזעקת מפלצות | Monster Alarm |
| 67 | 15 | סהרורי | Moonstruck |
| 68 | 16 | חד-קרן הלבבות | Unicorn of Hearts |
| 69 | 17 | הפרפר הענקי | The Giant Butterfly |
| 70 | 18 |  | Bluebardo in Trouble |
| 71 | 19 | חד-קרן ביישן | The Shyest Unicorn |
| 72 | 20 | החזרה לאי הקשת בענן | Return to Rainbow Island |
| 73 | 21 | זיגו עובר | Ziggo Moves Out |
| 74 | 22 | החזרה למערת הקריסטלים | Return to Crystal Cave |
| 75 | 23 | שוד בטירת האופל | Heist on Dark Castle |
| 76 | 24 | רואה בחשיכה | Seeing in the Dark |
| 77 | 25 | שינה גדולה | Big Sleep |
| 78 | 26 | האחרון שעומד | The Last Stand |
פרקים > עונה 4 (2023)

| מספר הפרק בסדרה | מספר הפרק בעונה | שם הפרק בעברית | שם הפרק באנגלית |
| --- | --- | --- | --- |
| 79 | 1 | הכוח של מור | Strange Tides |
| 80 | 2 |  | Zealanding |
| 81 | 3 | הסופה שמגיעה | The Coming Storm |
| 82 | 4 |  | Go With The Flo |
| 83 | 5 | גשר הקשת בענן | The Rainbow Bridge |
| 84 | 6 | קרב הדרקונים | Battle Of The Dragons |
| 85 | 7 | ירח נוצץ | Shimmering Moon |
| 86 | 8 | ארץ הביצה והדבש | The Land Of Swamp And Honey |
| 87 | 9 | בקצב | In Rhythm |
| 88 | 10 | קרב הפאנים | Duel Of The Pans |
| 89 | 11 | אורות מרקדים | Dancing Lights |
| 90 | 12 | אוצרות חבויים | Hidden Treasures |
| 91 | 13 | מה שהמראות יגידו | What The Mirrors Will Tell You |
| 92 | 14 | מערת הלילך | The Lilac Grotto |
| 93 | 15 | התגבורת | The Backup |
| 94 | 16 | איש הנחש הערמומי | The Sneaky Snakeman |
| 95 | 17 |  | The Hanging Gardens |
| 96 | 18 | מיזם מקפיא | A Freezing Venture |
| 97 | 19 | תחת מתקפה | Under Attack |
| 98 | 20 | הרפתקה לוהטת | A Fiery Adventure |
| 99 | 21 | חד קרן שמדבר | The Unicorn That Speaks |
| 100 | 22 | לתוך הג'ונגל | Into The Jungle |
| 101 | 23 | לילה זוהר וקוצני | Starry Prickly Night |
| 102 | 24 | המרכיב האחרון | The Last Ingredient |
| 103 | 25 | שיקוי האחדות | The Potion Of Unity |
| 104 | 26 | סנטופיה בסכנה | Centopia At Stake |
שידור (ארצות הברית)

מאז שהעונות הראשונות הופצו על ידי Rainbow, אולפן שהיה בעבר בבעלות משותפת של ויאקום, הסדרה משודרת בערוצי ניקלודיאון של ויאקום בטריטוריות רבות. ערוץ ניק ג'וניור בארצות הברית הסדרה שודרה בבכורה ב-3 במאי 2014 והסתיימה ב-25 בדצמבר 2016. עד אמצע 2021, הסדרה הייתה זמינה לסטרימינג ב-ניקג'וניור. קום בבריטניה, הסדרה שודרה ב-ניק ג'וניור בינואר 2014. ניקלודיאון החלה לשדר את הסדרה בפיליפינים ב-1 ביולי 2013. הסדרה שודרה בסינגפור ב-MediaCorp Okto, באינדונזיה ב-RCTI ובאוסטרליה ב-10 Peach. הסדרה זמינה דרך נטפליקס במדינות רבות, מאז ספטמבר 2014. בשנת 2017, הסדרה שודרה ב-EToonz בדרום אפריקה. בברזיל, העונה הראשונה של הסדרה שודרה בבכורה ב-Glob, ב-14 באפריל 2014, והעונה השנייה עלתה ב-23 בינואר 2017. מאז ה-12 באוקטובר 2020, הסדרה שודרה ב-TV Cultura.
| --- | --- |
בקרת זהויות :  MusicBrainz: 6cd90e30-bfde-47e3-82d8-d03182e22f49
משאל העם על רשות לונדון רבתי

שיעורי התמיכה בהצעה שהועלתה במשאל העם ברובעי לונדון השונים. צבע כהה מציין תמיכה גבוהה וצבע בהיר מציין תמיכה נמוכה
במשאל העם על רשות לונדון רבתי החליטו תושבי לונדון רבתי על הקמת רשות לעיר, הכוללת ראש עיר הנבחר בבחירה ישירה ואספה מחוקקת נבחרת. ההחלטה התקבלה ברוב גדול, אך בהשתתפות נמוכה של בעלי זכות ההצבעה.
המשאל

משאל העם נערך ביוזמת מפלגת הלייבור, שהתנגדה לביטול מועצת לונדון רבתי ב-1986 על ידי ממשלתה של מרגרט תאצ'ר.
המשאל נערך ב-7 במאי 1998, שנה לאחר ניצחון הלייבור בבחירות הכלליות ב-1997. הוא נערך במקביל לבחירות לאיוש מועצות רובעי לונדון.
בעלי זכות ההצבעה, כ-5 מיליון תושבים ברובעי לונדון השונים, נתבקשו להשיב בחיוב או בשלילה על השאלה הבאה:
האם את/ה תומכ/ת בהצעות הממשלה להקים רשות ללונדון רבתי, שתורכב מראש עיר נבחר ומאסיפה שתיבחר בנפרד ?
תוצאות המשאל

במשאל השתתפו 1,735,350 מצביעים, שהיו 34.6% מבעלי זכות ההצבעה. 26,178 קולות נפסלו (1.51%).
התשובה כן ניתנה על ידי 1,230,759 מצביעים (72.01%) והתשובה לא ניתנה על ידי 478,413 מצביעים (27.99%).
אומרי ההן היוו רוב בקרב המצביעים בכל אחד מרובעי לונדון. עם זאת, ככלל שיעור התמיכה בהצעה שבמשאל היה גבוה יותר ברבעים הפנימיים של המטרופולין מאשר ברבעיו החיצוניים.
בעקבות המשאל יצר הפרלמנט בנובמבר 1999 את תפקיד ראש עיריית לונדון ואת מוסד האספה הנבחרת שלה על ידי חקיקת חוק רשות לונדון רבתי, 1999. הבחירות הראשונות לתפקיד ולמוסד אלו נערכו במאי 2000.
הערות שוליים

↑  Are you in favour of the Government's proposals for a Greater London Authority, made up of an elected mayor and a separately elected assembly?
משיקולי

שירטוט של מערכת משיקולי
מַשִׁיקוּלִי (בלטינית: Machecollum; מילולית: מרסק צוואר), הוא חלק ממערכת הגנה על שערים במבצר, שנועדה לאפשר למגנים להתמודד עם אויב העומד בצמוד לחומה ומחוץ לטווח האש של חרכי הירי הקבועים בחומה. המשיקולי נבנה כמרפסת סגורה ומוגנת שברצפתה נקרע פתח, דרכו יכולים המגנים להשליך חפצים כבדים או נוזלים, או לירות מכלי נשק על האויב התוקף את השער. בניגוד למיתוס הרווחה הרי שלאורך ההיסטוריה נעשה שימוש מועט יחסית בשפיכת שמן רותח דרך פתח המשיקולי. הדבר נובע מן העובדה  שהשמן היה דרוש לצרכים אחרים (למשל בישול), ובדרך כלל נעשה שימוש בחול חם או חפצים כבדים.
מקורם של מתקנים אלו אינו ברור, אך משיקולי מופיע במערכות ביצור מוסלמיות וארמניות של תחילת ימי הביניים. החל מהמאה ה-12, וביתר שאת במהלך המאה ה-13, נבנו משיקולי במבצרים צלבניים, וממקור זה הגיע המשיקולי לשימוש בטירות באירופה בעיקר בצרפת.
פתחי תקיפה כדוגמת המשיקולי, שנקבעו בתקרות מעברים ובעיקר בתוך שערים וברביקן, נקראו פתחי הריגה.
גלריה

משיקולי מעל שער בטירת לינדוסו בפורטוגל.
משיקולי מעל שער בטירת קוויאר בספרד.
ציור המדגים שימוש במערכת משיקולי בעת מצור.
משיקולי בטירת בנון בצרפת.
משיקולי בשער יפו בחומת ירושלים
משיקולי במנזר המצלבה
ראו גם

מבצר
ביצורים
טירה
לקריאה נוספת

David Nicolle. Crusader Castles in the Holy Land 1097-1192 (Fortress) Osprey Publishing 2004
David Nicolle. Crusader Castles in the Holy Land 1192-1302 (Fortress) Osprey Publishing 2005
Adrian J. Boas Archaeology of the Military Orders. Taylor & Francis, Inc. 2006
הערות שוליים

↑  Ten Things You Probably Didn't know about Sieges, English Heritage